open-index/open-wikipedia-markdown huggingface dataset:
Neutronium

O **neutronium** ou **neutronio,** tamén chamado "**elemento cero**" é un termo creado por Andreas von Antropoff en 1926, varios anos antes do descubrimento do neutrón, para referirse a unha substancia teórica formada só por neutróns, é dicir, un elemento químico sen protóns ., que ocuparía o número atómico cero na táboa periódica. Este elemento de ficticio foi moi utilizado na ciencia ficción para referirse a unha fase ou estado de agregación extremadamente denso da materia.

Como termo científico aceptado, o **neutronio** chámase masa compacta de neutróns que se forma no interior das estrelas de neutróns. A masa fórmase cando os núcleos cargados con neutróns os perden, deixándoos libres. A masa creada por estes neutróns é o neutronio.
## O neutronio e a táboa periódica 
miniatura| Neutronio|esquerda|172x172px
O termo "neutronio" foi acuñado en 1926 polo profesor Andreas von Antropoff para designar unha forma de materia formada por neutróns sen protóns, que se correspondería co elemento químico de número atómico cero, á cabeza da súa nova versión da táboa. periódico. Posteriormente situouse no medio de varias representacións en espiral do sistema periódico para a clasificación dos elementos químicos, como as de Charles Janet (1928), EI Emerson (1944), John D. Clark (1950) e na Galaxia Química por Philip Stewart (2005). Aínda que o termo non se usa na literatura científica para referirse a unha forma condensada da materia ou a un elemento, existen algúns informes que, ademais do neutrón libre, afirman que poden existir dúas formas de neutróns ligados, sen protóns. Estes informes non foron corroborados adicionalmente.

## Neutronio na ciencia ficción 
Na ciencia ficción, o neutronio ten sido mencionado en varias series e videoxogos. Na saga de *Star Trek*, os científicos da Federación coñecían a súa existencia dende mediados do século XXII, pero a tecnoloxía necesaria para manipulalo non se desenvolvería até a século XXIV. En Stargate, o neutronio é un elemento básico na tecnoloxía Asgard e esencial para construír replicantes humanos. No videoxogo Minecraft, o dineutrónio é un material para as etapas finais do xogo.

## Notas 
## Véxase tamén 
* Estados da materia
* Táboa periódica
Arturo Lezcano

O nome **Arturo Lezcano** pode referirse a:

***Arturo Lezcano Fernández**, xornalista e escritor galego (1939-2019);
***Arturo Lezcano González**, xornalista e escritor galego (n. 1976).
Neil Carothers

**Neil Carothers**, nado en Chattanooga, Tennessee, o 19 de setembro de 1884 e finado en Annandale, Virxinia, o 8 de xullo de 1965, foi un economista, profesor universitario e numismático estadounidense.

## Traxectoria 
Na súa infancia, a familia de Neil Carothers desprazouse desde a súa Chattanooga natal ata  Little Rock, Arcansas.

Logo da súa formación universitaria foi profesor adxunto de Economía na Universidade de Arcansas, e en 1916 acadou o seu doutoramento na Universidade Princeton. Finalizada a súa etapa militar traballou para a compañía *Guarantee Trust Co.* (1919-1923).

Ademais, foi asesor económico do *Chicago Daily News* e doutros xornais.

Carothers foi un opositor ao *New Deal* de Roosevelt.  Malia ter unha orixe demócrata, participou activamente nas campañas presidenciais republicanas de 1940 e de 1944. Grazas ao seu prestixio como economista nos Estados Unidos, foi elixido vicepresidente do Comité Económico Nacional de Política Monetaria, e en 1952 foi nomeado polas Nacións Unidas asesor para as políticas para a recuperación económica de Corea do Sur.
## Vida persoal 
Neil Carothers estivo casado con Eileen Hamilton Carothers, con quen tivo tres fillos: Neil, Hamilton e Stuart Carothers.

Faleceu o 8 de xullo de 1965 na residencia da terceira idade *Sleepy Hollow*, de Annandale, Virxinia, aos 81 anos.

## Publicacións 
Estes son os principais traballos monográficos publicados por Neil Carothers ao longo da súa traxectoria:

* (1895). '**. Standard Pblishing. Chattanooga.
* (1930). **'. John Wiley & Sons, Nova York. [Reimpreso en 1988 por Bowers and Merena, Wolfeboro. ISBN 0-943161-12-6]

## Notas 
## Véxase tamén 
### Bibliografía 
* Smith, P. (2012). "". En *American Numismatic Biographies*. Páxina 75.
* "" En *The Numismatist*. American Numismatic Association. Vol. 79. Nº 4. Páxina 453.
Olaia Sendón

**Olaia Sendón Ogando**, nada en Ourense o 17 de marzo de 1978, é unha profesora, ilustradora e cineasta galega.
## Traxectoria 
Licenciouse en Comunicación Audiovisual pola UAB, DEA en Publicidade 2002. En 2002 empezou a traballar na Escola de Arte Antonio Faílde de Ourense para seguir de profesora na Escola de Imaxe e Son da Coruña. É tamén autora de documentais e pezas de videoarte presentes en diferentes concursos e festivais.

Fundou a produtora Ollo Birollo en 2007 para canalizar as súas producións.

É filla do fotógrafo Manuel Sendón.

## Obra literaria 
### Álbum ilustrado 
* *A crebeira Marabillas* (2021). Vigo: Xerais, Pequeno Merlín. 48 páxs. ISBN 978-84-9121-988-0.

* *A fotógrafa* *Perpetua* (2023). Vigo: Xerais, novela gráfica. 72 páxs. ISBN  978-84-1110-335-0. ePub: ISBN 978-84-1110-353-4.
* *O pirata Bruno* (2025). Cuarto de inverno. 40 páxs. ISBN 978-84-121604-3-7.

### Narrativa 
* *Nave* (2024). Vigo: Xerais, Fóra de Xogo. 296 páxs. ISBN 978-84-1110-525-5. ePub: ISBN 978-84-1110-527-9.
* *A Casa Grand*e (2025). Vigo: Xerais. 176 páxs. ISBN 978-84-1110-748-8. Finalista do Premio Xerais de novela.

### Infantil 
* *Buscaletras* (2026). Vigo: Xerais. 88 páxs. ISBN 978-84-1110-784-6. Ilustracións da autora.

## Premios literarios 
* II Certame literario Jaime Olmedo Limeses (2025), promovido por Avigal e Antela Editorial, pola novela infantil *Alén e o dragón*.
## Audiovisual 
* *Diario de cicatrices* (2006). Proxectada no CGAC dentro de Curtocircuíto 06.
* *Iogures comunicantes* (2006).Gañadora do premio Curtas na Rede.
* *Tiff 2006* (2006). Traballo interactivo que emprega o escáner como medio de expresión artística na docencia.  Terceiro premio á innovación educativa outorgado pola Consellería de Educación.

* *A casa de Lola de Andrés* (2007). Documental sobre a especulación inmobiliaria e a súa vinculación co desartello da memoria.
* *Ficción publicitaria* (2007). Peza feita para Arquitectos sin Fonteras dentro das Xornadas sen Barreiras.
* *1,2,3 Rodando* (2008). Documental sobre as galescolas.
* *Os fabulosos irmáns da luz* (2008). A memoria do cine como espazo colectivo a través dos espazos que o acolleron.
* *Catálogo de Galaxias Sociais* (2010). Video que acompaña o disco Kosmogonías de Berrogüetto.
* *Pequenas Superficies* (2011). Proxecto multimedia, presentado o 25 de febreiro no Mercado de San Agustín na Coruña.
* *Kaufland mo* (2012). (instalación) 12 mostra internacional Gas Fenosa.
* *Míjau* (2014). Seleccionado en varios festivais.
* *Kauflan* (2014). Seleccionado en varios festivais.
* *Petites superfícies* (2014). Dispositivos post proxecto realizado por Idensitat dentro do seminario FAQ da Fundación Tapies.
* *The Gaze of the Beachcomber* (2014). Seleccionado para formar parte do Gstaad Festival (Dublín e Suíza) e do SeeMor festival (Gales)
* *Kauflanders* (2016). Directora.

## Notas 
## Véxase tamén 
### Ligazóns externas 
* Páxina-blog da autora
Eco en cadea

dereita|miniatura|250x250px|Eco en cadea de estilo clásico do tornado F5 de 1999 Bridge Creek-Moore.
Un **eco en cadea** é unha das manifestacións nun radar meteorolóxico de tornados producidos de supercélulas. Atópase nas partes máis baixas dunha tormenta cando o aire e as precipitacións flúen cara a un mesociclón, o que resulta nunha característica curva de reflectividade. O eco prodúcese pola choiva, a sarabia ou mesmo os restos que se envolven ao redor da supercélula. É unha das manisfestacións clásicas das supercélulas que producen tornados. O Servizo Nacional de Meteoroloxía dos Estados Unidos de América pode considerar a presenza dun eco en cadea que coincide cunha sinatura de vórtice de tornado como suficiente para xustificar a emisión dunha alerta de tornado.

## Limitación observacional 
Os ecos en cadea non sempre son obvios. Particularmente no sur dos Estados Unidos, as treboadas tenden a adquirir unha estrutura de máis precipitación ao redor dun mesociclón, o que leva á supercélula de variación de alta precipitación (HP) que oculta a forma do gancho. En troques, as supercélulas HP adoitan ter un colgante de alta reflectividade ou unha fenda do flanco frontal (FFN), que aparece como unha forma de "feixón". Outro factor limitante é a resolución do radar. Antes de 2008, NEXRAD tiña unha resolución de alcance de 1.000 metros, mentres que os procesos que conducen a un eco en cadea ocorren a menor escala.

## Notas 
## Véxase tamén 
### Bibliografía 
* 
* 
* 
*
Secuestrada

***Secuestrada*** (en ) é un filme de 2014 dirixido por Alan White e protagonizado por John Cusack. É unha coprodución entre os Estados Unidos de América, a República Popular da China e Malaisia. Estreouse en formato de vídeo de consumo doméstico, cunha estrea simultánea limitada a uns poucos cinemas nos Estados Unidos o 19 de setembro de 2014. Phillippe e Lefevre interpretan a unha parella estadounidense que viaxa a Porto Rico para adoptar unha orfa (Briana Roy) e se ven envoltos nunha estafa mortal.

Estreouse en galego o 30 de xuño de 2023 a través da TVG.

## Personaxes 
*John Cusack como Benjamin
*Ryan Phillippe como Steven Mayer, o pai
*Rachelle Lefevre como Shannon Mayer, a nai
*Briana Roy como Nina, a orfa haitiana
*Jacki Weaver como Gabrielle Reigert, directora de adopcións
*Luis Guzmán como superintendente de policía
*Jandres Burgos como Salo
*Veronica Faye Foo como Paola
*Alex Cintrón como xerente do hotel
*Millie Ruperto como sarxento de policía
*Luis Gonzaga como detective de policía
*Oscar H. Guerrero como condutor de taxi
*Reema Sampat como intérprete
*Isabelle Adriani como Esmeralda, caixeira
*Sunshine Logroño como Mr. Alfonso Lopez, xerente do banco
*Sean Taylor como Gerry
*Blas Diaz como Walker

## Notas
Personal Movie

***Personal Movie*** é un filme galego de 2012 dirixido e escrito por Héctor Carré e rodado en lingua castelá.

Estreouse en galego na TVG.

## Sinopse 
Despois dunha gran festa nunha vila galega, un mozo atopa un brazo humano na súa neveira. Como non lembra nada do acontecido a véspera, vese na obriga de descubrir quen é o culpable, sen denunciar o feito á policía.

## Personaxes 
* Isabel Blanco como Dolores
* Miguel de Lira como Ismael
* Chete Lera como Tomás
* Jelena Molina como Érika
* Víctor Mosqueira como Suso
* Fran Peleteiro como garda civil
* Sergio Quintana como camareiro da discoteca
* Santiago Romay como Manolo
* Déborah Vukusic como Chusa

## Notas
Carmen Carballo

**Carmen Pérez Carballo**, coñecida como **Carmen Carballo**, nada en Ourense o 1 de agosto de 1958, é unha xornalista e guionista galega.
## Traxectoria 
Comezou a traballar sendo menor de idade e compaxinando cos estudos, no téxtil e a siderurxia. De 1974 a 1985 militou na UPG, foi fundadora do Sindicato Obreiro Galego e de Mulleres Nacionalistas Galegas, participando na AN-PG e nas demais organizacións de base nacionalistas. En 1985 abandonou a militancia política.

Comezou a súa actividade xornalística colaborando con *A Nosa Terra* en 1979. En 1985 traballou en *La Región* na comarca de Valdeorras. En 1986, traballou na Radio Galega, en Santiago, facendo guións, documentación e produción en programas da TVG. Un ano despois foi xefa da Oficina de Prensa do goberno tripartito. De 1990 a 1991 viviu na Habana, onde foi correspondente da Radio Galega e dalgunhas axencias de información. Á volta de Cuba, traballou no Concello de Vigo, no equipo de comunicación da alcaldía. En 1992, foi redactora de *Atlántico Diario* durante uns meses e xefa de suplementos en *Xornal Diario* de Pontevedra ata 1993. Nese mesmo período, de 1991 a 1993, dedicouse vocacionalmente á música, promovendo a cantautores da Nova Trova Cubana.

En 1993 traballou como redactora e delegada en Ourense do semanario *Galicia en el Mundo*, e de 1994 a 2002 traballou para a produtora Pórtico de Comunicacións, sendo guionista e redactora do programa “Desde Galicia para el mundo”, ata 2001; guionista e documentalista do programa “Terra e Vento”, e guionista de produtos documentais, reportaxes, publicidade e DVDs. En 2003 volveu á TVG como guionista do programa *Vidas*, e traballou en *Máxima Audiencia*. Foi encargada de prensa da Academia Galega do Audiovisual desde a súa fundación ata 2007, e xefa de prensa do concello de Oleiros, en 2005 foi directora do Club Internacional de Prensa da Secretaría Xeral de Comunicación da Xunta de Galicia.

## Obras 
* *A goma de borrar que falaba*, 2001.
### Obras colectivas 
* *Xuro que nunca volverei pasar fame*, Redes Escarlata, 2003.
## Notas 
## Véxase tamén 
### Bibliografía 
* 

### Ligazóns externas 
* Ficha en galegos.info
Mars 1

**Mars 1** foi unha sonda espacial da Unión Soviética lanzada o 1 de novembro de 1962 mediante un foguete Molniya desde o cosmódromo de Baikonur cara Marte despois de facelo uns meses antes unha nave xemelga, denominada Sputnik 22, que fallou por un problema do foguete lanzador.

## Características 
Mars 1 era unha sonda de tipo Mars 2MV-4, derivada das sondas Venera e formada por un cilindro central de 3,3 m de longo e 1,1 m de diámetro presurizado a 1,1 atmosferas e con paneis solares e radiadores, así como antenas para a comunicación coa Terra. En total tiña unha masa de 893,5 kg. O cilindro central estaba dividido en dúas seccións: a parte inferior, de 0,6 m de longo, contiña a instrumentación científica, mentres que os 2,7 m superiores contiñan os sistemas de guiado, propulsión e comunicacións, que tiñan lugar mediante unha antena principal parabólica de 1,7 m de diámetro e varias antenas omnidireccionais e semidireccionais. Os paneis solares tiñan unha superficie de 2,6 m2 e alimentaba unha batería de cadmio e níquel cunha capacidade de 42 Amperio-hora. As comunicacións tiñan lugar en tres sistemas de radio con lonxitudes de onda de 1,6 m, 32 cm e 5 e 8 cm. Os instrumentos científicos a bordo incluían un magnetómetro, unha cámara de televisión, un espectrorreflectómetro, sensores de radiación, un espectrógrafo para o estudo do ozono en Marte, un radiotelescopio e un detector de micrometeoroides.

A nave mantivo 61 sesións de comunicación coa Terra durante as cales transmitiu datos científicos do espazo interplanetario. Deixou de transmitir cando estaba a unha distancia de 106&nbsp;760&nbsp;000 de km da Terra, posiblemente debido a fallo do sistema de orientación da nave, e antes de chegar a Marte. Mars 1 pasou a unha distancia mínima de Marte o 19 de xuño de 1963, a unhs 193&nbsp;000 km da superficie, pasando de longo e entrando nunha órbita heliocéntrica.

## Resultados científicos 
Mars 1 rexistrou un impacto de micrometeorito cada dous minutos a alturas entre 6000 e 40&nbsp;000 km debido á choiva de estrelas das Tauridas, atopando densidades similares a distancias de entre 20 e 40 millóns de km. Medíu intensidades do campo magnético de entre 3 e 4 gammas cun máximo de entre 6 e 9 gammas no espazo interplanetario. As medidas que fixo dos raios cósmicos mostraron que a súa intensidade duplicárase desde 1959. Tamén confirmou a presenza de zonas de radiación arredor da Terra, así como a súa intensidade.

## Notas 
## Véxase tamén 
### Outros artigos 
*Mars 2
*Mars 3
*Mars 4
*Mars 5
*Mars 6
*Mars 1M
*Mars 2MV-4
*Mars M-71
*Mars M-73
*Proton K/D
*Sputnik 22
*Molniya (foguete)
Dirty Dancing (filme de 2017)

***Dirty Dancing*** é un filme estadounidense de 2017 dirixido por Wayne Blair e escrito por Jessica Sharzer. É un remake do filme de 1987 *Dirty Dancing*. Está protagonizado por Abigail Breslin, Colt Prattes, Debra Messing, Bruce Greenwood, Sarah Hyland, Nicole Scherzinger e Tony Roberts. Estreouse o 24 de maio de 2017 a través de ABC. Na súa emisión orixinal, o filme foi visto por 6,61 millóns de especadores. Recibiu valoracións mixtas ou negativas da maioría dos críticos, e a actuación de Nicole Scherzinger foi a única que recibiu eloxios.

Estreouse en galego o 1 de xullo de 2023 a través da TVG.

## Personaxes 
* Abigail Breslin como Frances "Baby" Houseman
* Colt Prattes como Johnny Castle
* Nicole Scherzinger como Penny
* Sarah Hyland como Lisa Houseman
* Tony Roberts como Max Kellerman
* J. Quinton Johnson como Marco
* Shane Harper como Robbie Gould
* Trevor Einhorn como Neil Kellerman
* Beau Casper Smart como Billy Kostecki
* Katey Sagal como Vivian Pressman
* Billy Dee Williams como Tito Suarez
* Bruce Greenwood como Dr. Jake Houseman
* Debra Messing como Marjorie Houseman

## Notas
Pelexa no bloque 99

***Pelexa no bloque 99*** (en ) é un filme estadounidense de 2017 dirixido e escrito por S. Craig Zahler e protagonizado por Vince Vaughn con Jennifer Carpenter, Don Johnson, Udo Kier, Marc Blucas e Tom Guiry. O filme conta a historia de Bradley Thomas, unha mula de drogas que debe matar a un home nunha prisión de máxima seguridade para rescatar á súa muller embarazada dun señor da droga vingativo.

Zahler escribiu o guión de *Pelexa no bloque 99* logo de ver varios filmes sobre prisións, ideando diferentes elementos para engadir ao xénero. Zahler elixiu a Vaughn pola súa coherencia e autenticidade, un descanso dos papeis cómicos que adoita interpretar Vaughn. Vaughn fixo exercicio e adestrou para as secuencias de acción e loita do filme. A rodaxe produciuse en Staten Island, na cidade de Nova York, entre agosto e outubro de 2016 cun orzamento de produción de 4 millóns.

Estreouse en galego o 29 de xuño de 2023 a través da TVG.

## Personaxes 
* Vince Vaughn como Bradley Thomas
* Jennifer Carpenter como Lauren Thomas, muller Bradley
* Udo Kier como The Placid Man, un secuaz de Eleazar
* Marc Blucas como Gil, o xefe de Bradley no narcotráfico
* Rob Morgan como Jeremy
* Dan Amboyer como Longman
* Philip Ettinger como Derrick
* Devon Windsor como Jill

## Notas
Nacido en Siria

***Nacido en Siria*** é un filme documental español de 2016 dirixido por Hernán Zin, quen tamén escribiu o guión xunto a José F. Ortuño, e no que narra o éxodo provocado pola guerra civil siria dende o punto de vista de sete nenos. Conta coa produción de Contramedia e Movistar, e coa participación de Canal Sur e La Claqueta.

## Sinopse 
Dende o comezo da guerra civil siria, arredor de catro millóns de sirios tiveron que abandonar o país fuxindo da violencia. Máis da metade deles foron nenos. O documental narra a difícil situación de sete destes nenos que viven este calvario: Hamude, Jihan, Gaseem, Mohammed, Marwan, Arasulí e Kais. Teñen que afrontar os abusos das mafias, as inclemencias do mar cando foxen en patera, a incerteza sobre un futuro que a gran maioría apenas pode afrontar e o seu encerro en campos de refuxiados en condicións de masificación e insalubridade. Cando chegan ao seu destino, descobren que só é o comezo dunha nova odisea: a da integración nunha terra nova e, en moitos casos, hostil. O maior éxodo de refuxiados dende a segunda guerra mundial visto dende metro e medio de altura a través de sete historias de guerra, sufrimento e desesperación, mais tamén de superación, inocencia, coraxe e esperanza.

## Produción 
Zin tivo a idea de rodar o filme cando estaba a rodar un documental sobre a caza de elefantes en África e viu na televisión as imaxes de Alan Kurdi, o neno sirio que morreu afogado nunha praia turca. "Ao día seguinte xa estaba en Hungría, coa cámara". D'Antuvi quixo seguir 20 historias, pero ao final limitouno a sete.

## Nomeamentos e premios 
Foi nomeado á Medalla do CEC ao mellor documental e ao Premio Goya á mellor película documental. Recibiu un dos Premios Iris do Xurado e o Premio Platino ao mellor documental. Nos XXII Premios Cinematográficos José María Forqué foi galardoado co premio ao mellor documental.

## Notas
Mediterráneo (homónimos)

A palabra **Mediterráneo** pode referirse a:

## Xeografía 
* **Mar Mediterráneo**, mar comprendido entre Europa, Asia e África;
* **Clima mediterráneo**, clima de latitudes medias caracterizado por veranos secos e cálidos e invernos suaves.
* **Mediterráneo (departamento)**, antigo departamento do Primeiro Imperio Francés na Península Itálica.

## Cultura 
* ***Mediterráneo*** (1971), álbum de Joan Manuel Serrat;
** "***Mediterráneo***" (1971), canción de Joan Manuel Serrat;
* "***Mediterráneo***" (1988), canción de Los Rebeldes;
* ***Mediterráneo*** (1999-2000), serie española de televisión, emitida por Telecinco;
* ***Mediterráneo***, primeiro libro de fotografías de Tony Patrioli;
* **Mediterráneo**, periódico da provincia de Castellón, pertencente ao Grupo Zeta.

### Cine 
* ***Mediterraneo*** (1991), filme italiano de 1991 dirixido por Gabriele Salvatores 
* '**Mediterráneo**' (2021), filme español de 2021.
Rifa (serie de televisión)

***Rifa*** (en ) é unha serie de televisión estadounidense de 2023 creada polo director coreano Lee Sung Jin para Netflix. Está protagonizado por Steven Yeun e Ali Wong nos papeis de Danny Cho e Amy Lau, dúas persoas que se fan a vida imposible a unha á outra logo dun incidente na estrada. O resto do elenco está composto por Joseph Lee, Young Mazino, David Choe e Patti Yasutake.

A primeira tempada estreouse en Netflix o 6 de abril de 2023, onde conta con opción de subtitulado en galego. Conseguiu a aclamación da crítica, que eloxiou as interpretacións de Yeun e Wong, así como o guión e a dirección.

## Personaxes 
* Steven Yeun como Danny Cho
* Ali Wong como Amy Lau
* Joseph Lee como George Nakai
* Young Mazino como Paul Cho
* David Choe como Isaac Cho
* Patti Yasutake como Fumi Nakai

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Mulleres Nacionalistas Galegas

**Mulleres Nacionalistas Galegas** é unha organización feminista creada en 1984 por militantes do Bloque Nacionalista Galego

## Historia e características 
Foi creada en 1984 por acordo do Consello Nacional do BNG. Entre as súas fundadoras estaban Lupe Ces, Rosario Regueira Cereijo e Carmen Carballo. A revista *Area* aparecida en maio de 1987, foi o seu órgano.
## Notas 
## Véxase tamén 
### Outros artigos 
* Movemento feminista en Galicia

### Ligazóns externas 
* Area, 12 números dixitalizados na hemeroteca do Consello da Cultura Galega
Ramón Crespo Rodas

**Ramón Luis Crespo Rodas**, nado en Ribadeo cara a 1909 e finado no mesmo concello o 23 de xullo de 1936, foi un carabineiro e político galego.

## Traxectoria 
Carabineiro. Secretario de Actas de Juventud Socialista Ribadense en 1934. Co golpe de Estado do 18 de xullo de 1936 participou na resistencia á sublevación sendo abatido xunto co seu compañeiro Casimiro Pérez Martínez polas forzas rebeldes cando tomaron Ribadeo o 23 de xullo de 1936.

## Vida persoal 
Tío de Daniel Cortezón, inspirou a súa obra *Os Irmandiños*.

## Notas 
## Véxase tamén 
### Bibliografía 
* 
### Ligazóns externas 
* Ficha en Represión franquista en Lugo
As andanzas do Gato con Botas

***As andanzas do Gato con Botas*** (en ) é unha serie estadounidense de animación protagonizada polo Gato con Botas da franquía *Shrek* de DreamWorks Animation. É un spin-off do filme de 2011 *Puss in Boots* coa voz de Eric Bauza. A serie estreouse orixinalmente en Netflix o 16 de xaneiro de 2015; a sexta e derradeira tempada estreouse o 26 de xaneiro de 2018. Tamén se estreou en Boomerang UK o 3 de setembro de 2018.

Emitiuse en galego a través da TVG.

## Sinopse 
A serie está ambientada antes dos acontecementos do filme de 2011 *Puss in Boots* (2011) e conta como o Gato con Botas loita contra unha lexión interminable de invasores para protexer a vila de San Lorenzo. Despois das súas accións o feitizo que protexía o seu lendario tesouro do mundo exterior rompe, polo que debe atopar a forma de restaurar o feitizo de protección unha vez máis.

## Notas
Casimiro Pérez Martínez

**Casimiro Pérez Martínez**, nado en León cara a 1892 e finado en Ribadeo o 23 de xullo de 1936, foi un carabineiro galego.

## Traxectoria 
Motorista de Carabineiros en Ribadeo. Co golpe de Estado do 18 de xullo de 1936 participou na resistencia á sublevación sendo abatido xunto co seu compañeiro Ramón Crespo Rodas polas forzas rebeldes cando tomaron Ribadeo o 23 de xullo de 1936.

## Recoñecementos 
Recibiu a Orde Civil de Beneficencia polo rescate dun mariñeiro no porto de Ribadeo o 23 de xuño de 1930.

## Notas 
## Véxase tamén 
### Bibliografía 
* 
### Ligazóns externas 
* Ficha en Represión franquista en Lugo
Bret Harte

**Francis Bret Harte**, nado en Albany (estado de Nova York) o 25 de agosto de 1836 e finado en Londres o 6 de maio de 1902, foi un escritor estadounidense, célebre como poeta, narrador e cronista da vida dos pioneiros en California. O seu estilo asóciase ao Realismo, e destaca así mesmo como relator do exotismo do Vello Oeste, temática que ocupa varias das súas obras.

Está traducido ao galego o seu relato "Marea alta", como parte da colección de relatos intitulada *Contos do mar* (TrisTram, 1997).

## Obra escollida 
* *Outcroppings* (1865), editor
* *Condensed Novels and Other Papers* (1867)
* ''Tennessee's Partner* (short story; 1869)
* *The Luck of Roaring Camp, and Other Sketches* (1870)
* "Plain Language from Truthful James", aka "The Heathen Chinee" (1870)
* *Poems* (1871)
* *The Heart's Foundation* (1873)
* *The Tales of the Argonauts* (1875)
* *Gabriel Conroy* (1876)
* *Two Men of Sandy Bar* (1876)
* *Thankful Blossom* (1877)
* *Drift from Two Shores* (1878)
* *An Heiress of Red Dog, and Other Tales* (1879)
* *Flip and Found at Blazing Star* (1882)
* *By Shore and Sedge* (1885)
* *A Millionaire of Rough-And-Ready and Devil's Ford* (1887)
* *The Crusade of the Excelsior* (1887)
* *The Argonauts of North Liberty* (1888)
* *Cressy* (1889)
* *A First Family of Tasajara* (1892)
* *Colonel Starbottle's Client, and some other people* (1892)
* *A Protégée of Jack Hamlin's; and Other Stories* (1894)
* *Barker's Luck etc.* (1896)
* *Tales of Trail and Town* (1898)
* *Stories in Light and Shadow* (1898)
* *Under the Red-Woods* (1901)
* *Her Letter, His Answer, and Her Last Letter'' (1905)

## Notas 
## Véxase tamén 
### Ligazóns externas 
*Western American Literature Journal: Bret Harte 
*Complete bibliography  
*Online Bret Harte bibliography
Vicente Muíño Tojeiro

**Vicente Muíño Tojeiro**, nado en Cedeira cara a 1909 e finado en Ribadeo o 23 de xullo de 1936, foi un mariñeiro e político galego.

## Traxectoria 
Veciño de Cervo (Cedeira), mariñeiro da mercante, estaba embarcado no vapor *Luis Caso de los Cobos* en 1933. O xulgado de Ortigueira emitiu unha requisitoria contra el en febreiro de 1933 como encartado no sumario 61/1932 por tenencia de armas e disparo contra Rogelio Salido Cortizas. Na folga xeral revolucionaria de 1934 foi detido con outros veciños de Cedeira en novembro. Co golpe de Estado do 18 de xullo de 1936 participou na resistencia á sublevación en Ribadeo e foi morto nos enfrontamentos da toma da vila polos militares golpistas o 23 de xullo de 1936.

## Notas 
## Véxase tamén 
### Bibliografía 
* 

### Ligazóns externas 
* Ficha en Represión franquista en Lugo
Catéter de acceso venoso central

Un **catéter de acceso venoso central** é un catéter colocado nunha vea grande. É unha forma de acceso venoso. A colocación de catéteres máis grandes en veas máis centrais (para un acceso vascular máis fiable e duradeiro) adoita ser necesaria en pacientes críticos ou que requiren terapias intravenosas prolongadas. Estes catéteres colócanse habitualmente nas veas do pescozo ( vea xugular interna), no peito (vea subclavia ou vea axilar), na ingua (vea femoral) ou a través das veas dos brazos (tamén coñecidas como PICC ou catéteres centrais inseridos perifericamente).

As liñas centrais utilízanse para administrar medicamentos ou fluídos que non se poden tomar por vía oral ou que danarían unha vea periférica máis pequena, obter análises de sangue (especificamente "saturación venosa central de osíxeno"), administrar líquidos ou produtos sanguíneos para a reanimación de gran volume e medir a  presión venosa central.  Os catéteres que se empregan adoitan ter entre 15 e 30 cm de lonxitude, feitos de silicona ou poliuretano e con lumen único ou múltiple para a infusión.

## Instalación do catéter 
O catéter de acceso venoso central é implantado xunto co porto por vía cirúrxica. 

## Notas 
## Véxase tamén 
* Liña Hickmann
Caminando Juntos

**Caminando Juntos** (**CJ**) é un partido político español fundado pola antiga deputada de Vox Macarena Olona.
## Historia 
O partido fundouno Macarena Olona, antiga membro do partido ultradereitista Vox. Olona foi elixida deputada no Congreso español nas eleccións xerais de España de abril de 2019, e deputada do Parlamento de Andalucía en 2022, eleccións na que foi candidata á Presidencia da Xunta de Andalucía. 

Días após da investidura do Parlamento Andaluz, Olona anunciou o seu abandono da política, alegando "razóns de saúde". Tamén alegou que era parte dunha disputa interna en Vox e, sendo que a súa relación co liderado do partido empeorara, o cal provocou a súa saída. Anunciaría o seu novo proxecto político 11 meses máis tarde para concorrer ás Eleccións do 23 de xullo de 2023.

O partido rexistrouse legalmente o 31 de maio de 2023 ante Ministerio de Interior español. A dirixente do partido, Macarena Olona confirmou o 1 de xuño de 2023 que o seu proxecto Caminando Juntos concorrerá nas Eleccións Xerais de 2023 e que ela, como candidata, encabezaría a lista para a provincia de Granada.

## Notas
Anthony Polite

**Anthony Polite**, nado o 21 de xuño de 1997 en Lugano, no cantón de Tesino, é un xogador de baloncesto profesional suízo. Formado na Universidade de Florida State, actualmente xoga no Río Breogán da Liga ACB. Cunha altura de 1,98 m, ocupa a posición de ala.

## Traxectoria 
Anthony Polite naceu en Lugano, no cantón suízo de Tesino, onde o seu pai xogaba ao baloncesto profesionalmente. Alí medrou xogando ao fútbol. Cando chegou á ideade para acudir á escola secundaria, trasládase aos Estados Unidos para asistir ao Saint Andrew's School de Boca Raton, Florida. Como alumno de último ano, Polite fixo unha media de 20 puntos e 11,7 rebotes por xogo, gañando o galardón a Xogador do Ano. Após finalizar o instituto, comprometeuse a xogar ao baloncesto universitario para Florida State rexeitando unha oferta de Miami (Florida). Polite utilizou un ano de redshirt na súa primeira temporada en Florida State debido a lesións nos xeonllos. Como estudante de primeiro ano, tivo unha media de 2,7 puntos por partido. Na segunda temporada fixo unha media de 5,8 puntos por encontro, conseguindo o 22 de marzo de 2021, anotou unha marca persoal de 22 puntos na vitoria de 71-53 sobre Colorado na segunda rolda do torneo da NCAA. Como estudante de terceiro ano, Polite fixo unnha media de 10,1 puntos e 4,5 rebotes por partido, cunha porcentaxe de acerto do 43,6% nos lanzamentos de tres puntos. O 5 de abril de 2022, Polite declarouse elixíbel para o draft da NBA de 2022, renunciando á súa elegibilidade universitaria restante.

Após non ser drafteado, o 13 de xullo de 2022 aina polo ASVEL Lyon-Villeurbanne da LNB Pro A e a Euroliga. Alí permanece sen moitos minutos de xogo até que o 14 de xaneiro asina polo Hamburg Towers da Basketball Bundesliga e a EuroCup. No equipo alemán destaca tanto na competición doméstica, con 13,2 puntos e 5,2 rebotes por partido, como na europea, con 15,6 puntos por xogo. Tras finalizar a temporada asina polo Río Breogán da Liga ACB e a Basketball Champions League.

### Clubs 
Ao longo da súa carreira, Polite ten xogado para os seguintes equipos profesionais:
*  ASVEL (Pro A / Euroliga, 2022−2023)
*  Hamburg Towers (BBL / EuroCup, 2023)
*  Río Breogán (ACB / BCL, 2023−presente)

## Notas 
## Véxase tamén 
### Ligazóns externas 
* Perfil en Proballers 
* Perfil na páxina web da Euroliga 
* Perfil na páxina web da EuroCup
Penelope perspicax

***Penelope perspicax*** é unha especie de ave galiforme da familia Cracidae que habita nos bosques nubrados dos departamentos colombianos de Cauca, Valle del Cauca, Risaralda e Quindío, entre os 700 e 1800 m.s.n.m. Non se coñecen subespecies.

## Características 
A súa lonxitude media é de 76 cm. As plumas da cabeza, o pescozo e a parte alta do dorso e peito son entre gris e pardo bordeadas de gris claro ou branco, máis marmoreadas no peito; no resto das costas é de cor castaña. Presenta bordo periocular gris lousa azulado, peteiro negruzco, gorxa e patas vermellas.

## Historia natural 
Viven na parte media e alta das árbores e non baixan ao chan. Aniñan nas árbores. O seu hábitat foi reducido e fragmentado polo que se atopa en perigo de extinción.

## Notas 
## Véxase tamén 
### Ligazóns externas 
* BirdLife Data Factsheet
Aethopyga nipalensis

***Aethopyga nipalensis*** é unha especie de ave paseriforme da familia Nectariniidae.

Pode ser atopada nos seguintes países: Bután, a China, a India, Laos, Myanmar, o Nepal, Tailandia e Vietnam.

Os seus hábitats naturais son: vexetacións tépedas e rexións subtropicais ou tropicais húmidas de grande altitude.

## Notas 
## Véxase tamén 
### Bibliografía 
* *The India Review and Jounal of Foreign Science and the Arts* 1 p.273
Lingua comecrudo

A **lingua comecrudo** é unha lingua morta da familia pakawana falada outrora en México. O nome *comecrudo* provén do español para "comer-cru"; e o outro nome común da lingua é *carrizo*. Consérvase unha lista de 148 palabras recollidas en 1829 polo botánico francés Jean Louis Berlandier (Berlandier chamou a lingua "mulato") (Berlandier *et al*. 1828–1829). Foi falada na parte máis baixa de Río Grande preto de Reynosa, Tamaulipas, en México. A lingua comecrudo considerouse emparentada coa lingua coahuilteco malia que a maioría de lingüistas agora consideran a relación entre eles improbable pola falta de información.

Os nomes tribais dos comecrudo foron rexistrados en 1748 (Saldivar 1943):
* Sepinpacam
* Perpepug
* Atanaguaypacam / Atanaouajapaca (tamén coñecidos como atanaguipacane)

En 1861, o alemán Adolph Uhde publicou un caderno de viaxe con algún vocabulario (Uhde chamou a lingua *Carrizo*) (Uhde 1861: 185&ndash;186). En 1886, Albert Gatschet rexistrou vocabulario, frases e un texto breve dos descendentes (os cales xa non eran fluídos) dos últimos falantes de comecrudo preto de Camargo, Tamaulipas, en Las Prietas (Swanton). 1940: 55&ndash;118). Os máis destacados destes semi falantes foron Emiterio, Joaquín e Andrade.

Unha análise computacional automatizada (ASJP 4) de Müller et al. (2013) atopou semellanzas léxicas coas linguas uto-aztecas, probablemente debido a préstamos.

## Notas 
## Véxase tamén 
### Bibliografía 
* Berlandier, Jean L. (1969). *The Indians of Texas in 1830*. Ewers, John C. (Ed.). Washington: Smithsonian Institution.
* Berlandier, Jean L.; & Chowell, Rafael (1828–1829). [Vocabularies of languages of south Texas and the lower Rio Grande]. (Additional manuscripts, no. 38720, in the British Library, Londres.)
* Berlandier, Jean L.; & Chowell, Rafael (1850). Luis Berlandier and Rafael Chovell. Diario de viaje de la Comisión de Límites*. Mexico.
* Gatschet, Albert S. (1886). [Field notes on Comecrudo and Cotoname, collected at Las Prietas, Tamaulipas]. Smithsonian Institution, National Anthropological Archives Ms. no. 297.
* Swanton, John. (1940). Linguistics material from the tribes of southern Texas and northern Mexico. Bureau of American Ethnology, Bulletin, 127 (pp. 1–145).
* Uhde, Adolph. (1861). *Die Länder am untern Rio Bravo del Norte''. Heidelberg: J. C. B. Mohr.
Susana Camba Castro

**Susana Camba Castro**, nada na Estrada o 9 de agosto de 1973, é unha política galega do BNG.

## Traxectoria 
Teleoperadora, traballa no 112. En marzo de 2017 foi elixida membro da Executiva Nacional do BNG, onde exerce a función de coordinadora de relacións con movementos sociais. Candidata do BNG ao concello da Estrada nas eleccións municipais de 2019, foi elixida concelleira e asumiu a portavocía en agosto logo da retirada do cabeza de lista Xosé Magariños.

## Notas
Naisten SM-sarja 1997-1998

A **tempada 1997-1998 da Naisten SM-sarja** foi a 16ª edición da máxima categoría do hóckey sobre xeo feminino de Finlandia.

Ao finalizar a tempada o JYP gañou o segundo campionato da súa historia logo de derrotar nas finais (3-0) ás Kärpät de Oulu, revalidando deste xeito o título conquistado na tempada precedente. Pola súa banda o Kiekko-Espoo conseguiu a medalla de bronce logo de derrotar ás Ilves no partido polo bronce (3-2 na prórroga).

## Estrutura da tempada 
A 16ª tempada do campionato finlandés feminino de hóckey sobre xeo constou de tres fases:

## Rolda preliminar 
Na primeira fase de competición participaron oito equipos, dos cales os seis primeiros se clasificaron para a liga regular. Ao finalizar esta rolda o K-Espoo liderou a táboa clasificatoria con 26 puntos, os mesmos que as Kärpät, mentres que o TPS e as Karhut tiveron que xogar o torneo de permanencia.

Ao final da liga regular o K-Espoo conseguiu manter a primeira posición, conseguindo ampliar a vantaxe con respecto ás Kärpät a dous puntos. Os outros dous equipos clasificados para os *play-offs* foron o Ilves e o JYP, mentres que o Tappara e as finalistas da tempada precedente, as Shakers de Kerava, non conseguiron clasificarse para as series polo título.

## *Play-offs* 
Nas series polo título as Kärpät desfixéronse pola vía rápida das Ilves, gañando en dous partidos, mentres que as xogadoras do JYP tiveron que irse ao terceiro encontro fronte o K-Espoo para conseguir un posto nas finais fronte ás xogadoras de Oulu.

## Equipo campión 
O equipo do JYP que conquistou o campionato finlandés feminino na tempada 1997-98 estivo integrado polas seguintes xogadoras:

## Notas 
;Referencias
Amaranthus albus

***Amaranthus albus*** é unha especie pioneira da familia Amaranthaceae orixinaria de América do Norte, pero que se expandiu en varias partes do mundo.
miniatura|Inflorescencias.

## Descrición 
É unha planta herbácea, anual, con talos erectos ou rastreiros, que poden alcanzar entre 10 a 70 cm de altura. As follas son alternadas, redondeadas, ovaladas a espatuladas, pecioladas,  de 5 a 50 mm de lonxitude. As inflorescencias son axilares (ou sexa, nacen nas axilas das follas) e cimosas, rodeadas de brácteas de 2 a 3,5 mm de cor verde. É unha especie monoica, as flores masculinas presentan tres sépalos e 3 estames. As femininas, tamén trímeras, cos tépalos desiguais e agudos. O froito é un pixidio, un froito seco similar a unha cápsula. As sementes teñen aproximadamente 1 mm de ancho e son de cor vermella-marrón a negro. O número cromosómico somático é 2n=32.

Cando os froitos maduran, o talo crébase preto da súa base e a planta enteira é transportada por acción do vento, distribuíndo dese modo as pequenas sementes até sitios moi afastados.

## Usos 
As follas son comestibles cocidas e coas sementes faise fariña.

### Etimoloxía 
O epíteto específico vén do latín *albus* significa "branco".

### Sinonimia 
* *Amaranthus albus var. albus*
* *Amaranthus albus var. monosepalus*
* *Amaranthus albus var. parviflorus*
* *Amaranthus albus var. puberulus*
* *Amaranthus albus var. rubicundus*
* *Amaranthus gracilentus*
* *Amaranthus graecizans var. pubescens*
* *Amaranthus littoralis*
* *Amaranthus pubescens*
* *Euxolus albidus*
* *Galliaria albida*
* *Glomeraria alba*

## Notas 
## Véxase tamén
### Ligazóns externas 
* Jepson Manual Treatment
* USDA Plants Profile
* Flora of North America
* Photo gallery
Verónica Pousada Pardo

**Verónica Pousada Pardo**, nada en Riós en 1987, é unha investigadora, profesora e filóloga galega.

## Traxectoria
É autora de distintas publicacións e comunicacións sobre lingua, literatura e literatura Infantil e xuvenil.

## Notas
Puri Escuredo

**Puri Escuredo**, nada en Bilbao en 1970, é unha escritora galega.

## Traxectoria
Traballadora do xulgado de paz de Vilariño de Conso, en 2023 publicou o seu primeiro libro, *Destino*, tras unha campaña de micromecenado.
## Notas
Cathy Dos Santos

**Catherine Dos Santos** coñecida coma **Cathy Dos Santos**, nada en Villejuif (Val do Marne), é unha xornalista francesa de orixe galega.
## Traxectoria 
A súa familia procede da aldea da Esculqueira, no concello da Mezquita. É redactora xefa do xornal francés *L’Humanité*, onde desenvolve a súa carreira profesional. Ten colaborado en diferentes medios de información alternativos, como Rebelión.org onde, con anterioridade empregaba o pseudónimo Cathy Ceïbe para firmar os seus traballos.

## Notas
Detección temperá

[miniatura|dereita|Caixas para depositar mostras de feces e cepillado cervical para un cribado poboacional para a detección temperá de [cancro de cérvix e cancro colorrectal, respectivamente. As persoas usuarias reciben unha carta no seu domicilio coas indicacións para recolleren as súas mostras, e posteriormente deposítanas nas respectivas caixas para a súa análise.]]

Un **diagnóstico temperán**, **detección temperá**, **diagnóstico precoz** ou **detección precoz** é un programa epidemiolóxico de saúde pública, de aplicación sistemática ou universal, para detectar unha enfermidade grave nunha poboación determinada e asintomática, co obxectivo de reducir a taxa de mortalidade asociada.

## Notas 
## Véxase tamén 
### Outros artigos
* Atención primaria
* Diagnóstico médico
* Recoñecemento médico
* SERGAS
Roger W. Burdette

**Roger W. Burdette**, nado o 18 de setembro de 1946, é un escritor e investigador numismático estadounidense.

## Traxectoria 
Roger W. Burdette licenciouse na Universidade de Maryland, onde logo acadou un mestrado en Educación.
## Recoñecementos 
* (2021). Premio Clemy, do Gremio Literario Numismático dos Estados Unidos.
* (2024): Premio Robert Friedberg, do Gremio de Numismáticos Profesionais dos Estados Unidos.

## Publicacións 
Burdette colaborou con máis de 70 artigos en revistas especializadas estadounidenses como *Coin World*, *Coins* e *The Numismatist*, da *American Numismatic Association*. Estes son os principais traballos monográficos publicados por el ao longo da súa traxectoria:

* (2005). *Renaissance of American Coinage, 1916-1921*. Seneca Mill Press. ISBN 978-0976898603
* (2006). *Renaissance of American Coinage, 1905-1908*. Seneca Mill Press. ISBN 978-0976898610
* (2007). *Renaissance of American Coinage, 1909-1915*. Seneca Mill Press. ISBN 9780976898627
* (2008). *A Guide Book of Peace Dollars*. Whitman Pub. ISBN 978-0794826697
* (2010). *Annual Assay Commission: United States Mint 1800-1943*.  ISBN 9780976898634
* (2011). *Silver Dollars Struck Under the Pittman Act of 1918*. Seneca Mill Press. ISBN 9780976898641
* (2012). *United States Pattern and Experimental Pieces of WW-II*. Seneca Mill Press. ISBN 9780976898658
* (2013). *From Mine to Mint*. ISBN 978-0976898672
* (2016). *United States Proof Coins 1936-1942*. Seneca Mill Press. ISBN 9780989959513
* (2017). *Truth Seeker: The Life of Eric P. Newman* (con L. Augsburger e J. Orosz). Ivy Press. ISBN 978-1633513709
* (2019). *Girl on the Silver Dollar*. Autoedición. ISBN 9780989959551
* (2019). *Private Pattern and Related Pieces: International Nickel & Gould Incorporated*. Autoedición. ISBN 9780989959544
* (2021). *Fads, Fakes & Foibles*. Seneca Mill Press. ISBN 9780989959568
* (2023). *Saudi Gold and Other Tales from the Mint*. Autoedición. ISBN 9780989959575
## Notas 
## Véxase tamén 
### Bibliografía 
* Smith, P. (2012). "". En *American Numismatic Biographies*. Páxina 67.
Žan Mark Šiško

**Žan Mark Šiško**, nado o 29 de xuño de 1997 en Liubliana, é un xogador esloveno de baloncesto profesional internacional. Formado nas categorías inferiores do Olimipija, actualmente non ten equipo despois de abandonar o Río Breogán da Liga ACB por motivos persoais. Cunha altura de 1,91 m, xoga na posición de base. 

## Traxectoria 
Nado en Liubliana, Šiško comezou a súa carreira profesional co principal equipo do seu país, a Union Olimpija, facendo a súa estrea oficial co primeiro equipo en marzo de 2014 aos 16 anos. Durante a temporada 2015−2016, pasou formar parte da Cibona, debutanto o 1 de novembro de 2015 na Liga do Adriático conta o Igokea, rematando o encontro con 11 puntos e 3 asistencias. O 28 de decembro de 2019, Šiško asinou un contrato co club Bayern München. En xullo de 2022, Šiško renovou o seu contrato co Bayern por outros dous anos, aínda que en novembro de 2022 foi apartado do equipo por motivos persoais durante o resto da tempada. Após finalizar a temporada, o 21 de xuño de 2023 anunciouse a súa fichaxe polo Club Baloncesto Breogán da Liga ACB, club que abandoa por motivos persoais o 27 de setembro de 2023.

### Clubs 
*  Union Olimpija (1. SKL, 2013–2014)
*  Škofja Loka (2. SKL, 2014–2015)
*  KK Cibona (HKS / ABA Liga / BCL, 2015–2016)
*  Ilirija (1. SKL, 2016–2018)
*  Koper Primorska (1. SKL / ABA Liga, 2018–2020)
*  Bayern München (BBL / Euroliga, 2020–2023)
*  Río Breogán (ACB / BCL, 2023−presente)

## Notas 
## Véxase tamén 
### Ligazóns externas 
* Perfil en Proballers
Carlos Díaz Rodríguez

**Carlos Díaz Rodríguez**, nado en Huelva o 29 de xuño de 1908 e finado en Caracas o 21 de xuño de 1993, foi un profesor e político español.

## Traxectoria 
Militante do PCE. Profesor de Xeografía e Historia do Instituto de Sanlúcar de Barrameda en 1933, onde compartiu aulas con Carmen Sierra, con quen acabaría casando. Trasladáronse ao Instituto de Linares en 1934. Foi nomeado secretario do Instituto de Linares en marzo de 1935. Despois da guerra instalouse en Pontecesures coa súa muller Carmen Sierra, rexentando a explotación gandeira de Cortinallas. En 1945 mantivo contactos co PCE na clandestinidade, desprazouse a Madrid e entrevistouse con Gabriel León Trilla. Foi detido en Madrid o 19 de xaneiro de 1946. Logrou fuxir a Venezuela a finais de 1947.

## Vida persoal 
Casou con Carmen Sierra en 1933 e foi pai de María Dolores e Carlos Díaz Sierra.

## Notas 
## Véxase tamén 
### Bibliografía 
*
*
Memorial Sloan Kettering Cancer Center

O **Memorial Sloan Kettering Cancer Center** (**MSK** ou **MSKCC**) é unha institución de investigación e tratamento do cancro en Manhattan, na cidade de Nova York. O seu campus principal está situado en 1275 York Avenue entre as rúas 67 e 68 en Manhattan. É un hospital de investigación e terapia que opera como unha entidade sen ánimo de lucro, que reinviste os seus excedentes financeiros no seu propio crecemento e mellora. O **MSKCC** é un dos 52 Centros Integrais do Cancro designados polo National Cancer Institute.  

## Historia 
### Orixe 
Foi fundado en 1884 como **New York Cancer Hospital**. 

### Fusión nos anos 1980 
O Memorial Sloan Kettering Cancer Center (**MSK**), que se formou en 1980 pola fusión do Hospital Memorial e o Instituto Sloan-Kettering, converteuse nun dos principais centros de investigación e tratamento do cancro.

### Anos 2000 
Durante o mandato de Harold Varmus, ex-director do NIH, a partir do 2000, o MSK fortaleceu a súa infraestrutura de investigación e as súas colaboracións con outras institucións, incluíndo a Weill-Cornell Medical College e a Rockefeller University.  

En 2006, foi inaugurado o Centro de Investigación Mortimer B. Zuckerman.  

### Anos 2010 en diante 
En 2010, Craig B. Thompson foi nomeado presidente e director xeral de MSK e, baixo a súa dirección, o MSK logrou recoñecemento pola súa investigación farmacéutica.

En 2017, unha inmunoterapia desenvolvida polo MSK, a CAR-T, foi aprobada para tratar certos tipos de leucemia e linfoma. Desde entón, o MSK expandiuse rexionalmente, abriu un centro na India, e en 2022 recibiu unha importante doazón para impulsar a investigación básica do cancro.

En 2015, Charity Watch valorou o Memorial Sloan Kettering Cancer Center como "A" (sobresaínte). Os xefes da organización benéfica recibiron un salario ou compensación de 2.107.939 dólares a 2.639.669 dólares. O CEO Craig B. Thompson recibiu $2,554,085 de salario/compensación da organización benéfica.

Segundo o informe 2021-2022 dos Best Hospitals (Mellores Hospitais) de *U.S. News & World Report*, o Memorial Sloan Kettering Cancer Center está clasificado como o segundo mellor hospital para o coidado do cancro dos Estados Unidos de América, despois do MD Anderson Cancer Center en Houston.

## Notas 
## Véxase tamén 
### Ligazóns externas 
* 
* 
* 
*
Sabellaria alcocki

***Sabellaria alcocki*** é unha especie de verme poliqueto descrita por Charles Joseph Gravier en 1906 e nomeado na honra de Alfred William Alcock.

*Sabellaria alcocki* pertence ao xénero *Sabellaria* e á familia *Sabellariidae*. Non aparece ningunha subespecie no *Catalogue of Life*.

## Notas